
POLITICO HOWELL CONDENA NA DOS AÑA 


EDWARD MADURO (SADA): 


UN CARTA NO POR 
PASA RIBA UN LEY 


PERSECUCION 
AGENTENAN POLICIAL 
LO TUMA LUGA 


MINISTER DANGUI ODUBER: 


ARUBA HAPPY ONE PASS 
TA BAY PASA DEN SU 
“TRIAL PERIOD” OFICIAL 


Diasabra, 25 Maart 2023 
LOCAL 
2 
AWEMainta 


P 
restatiemanagement ta manera un proyecto piloto, un 
test, si e ambtenaar haya un memo mes, no tin validez, 
pasobra nan kier p’e trahado tin un aña pa custuma cu e 
sistema bay traha, echo cu e prome minister a indica duran- 
te e conferencia di prensa cu e tabatin dialuna. 


Edward Maduro, presidente di SADA a indica durante di un 
conferencia di prensa diahuebs, nos ta biba den un estado 
di derecho, mester respeta ley. Den e ley aki, no ta aparece 
esey. Berdad e minister a manda un carta p’e sindicatonan 
como contesta n’esun cu e sindicatonan a manda diabierna. 
Pero huridicamente, pa ley, e carta ey no por pasa riba un 
ley. E ta un carta cu en realidad no tin validez pa loke ta 
trata ley. 


Mester imagina cu dia di mañan e gobierno cay y un otro 
gobierno bin, e lo bisa cu e ley aki lo conta. Un carta no tin 
mas peso cu un ley. Den e carta di dia 20 di prome minister, 
ta indica cu prestatiemanagement tin e peso di ley. 


E FUNCION DI PARLAMENTO 
E ley aki a pasa sec den Conseho di Minister. E landsbesluit 
aki ta un ley cu ta pasa eyden, segun Maduro. Pero bao di 
circunstancianan normal y manera cu ta suppose di ta, parla- 
mento ta keda e hefe di gobierno. Esey ta nifica cu si parla- 
mento ta sinti cu locual ta riba mesa aworaki y tumando na 
cuenta e preocupacion di e sindicatonan cu ta trahando 
riba un manera imparcial y transparente, cu no ta influ- 
encia pa forsa aheno. 


Si parlamento haya cu esaki no ta corecto, nan por 
haci hopi cos. Nan por yama gobierno aden, por 
yama e sindicatonan aden, nan por haya spli- 
cacion. Pero lastimamente tur hende sa cu 
desde 1986, parlamento di Aruba no ta 
funciona manera e ta suppose di funciona. 


CONTRARIO CU SECTOR PRIVA 
E bloke sindical ta sigui cu su caminda. 
Con cu bay bin, si un ambtenaar haya 
un evaluacion negativo e aña aki, te 
aki dos aña por tuma paso contra 
dje. Sea cu ta wanta e periodieke 
verhoging of lo sigui pa ontslaag. 
Segun Maduro, por a scucha e manda- 
tario papia cu den sector priva, un 


hende faya un biaha, nan por kit’e, pero kisas cu pakete den 
man. NO ta zomaar por kita hende fo’i trabao. 
Esey ta si e trahado no sa su derechonan y ta firma su man, 
horcando su mes. Tin ley ta proteha e trahadonan di sector 
priva. Pero esey no t’e caso aworaki p’e ambtenaar. E ambte- 
naar ta tres strike out y man bashi. 


Den sector priva ta otro. Si bay comision di retiro, tin caminda 
di corte y corte por duna un pakete hopi mas grandi pa loke 
ley ta prescribi. E trahado den e sector priva cu haya su retiro 
inhustamente, por haya algo pa bay cas cu ne, contrario cu 
e ambtenaar. 


Ta bon pa ora compara appel cu peer, mester compara cos 
manera cu ta y no gaña bisa cu den 
sector priva nan ta kita hende 
den un solo biaha, manera 
cu e prome mandatario a 
indica durante su confer- 
encia di prensa dialuna. 


Edward Maduro (SADA): 


Un carta no por pasa riba un ley 

C 
orte den Prome Instancia a dicta sentencia diabierna den e caso contra ex- 
parlamentario Alan Howell, voorzitter di POR (Pueblo Orguyoso y Respeta), 
y contra Jaqueline van Putten, penningmeester di e partido. Howell a wordo 
condena pa un castigo di prison di 24 luna, di cual 6 luna ta condicional y 
un tempo di prueba di 3 aña pa desfalco di Afl. 195.404 en total di placa di 
Pais Aruba, pa estafa y falsificacion. Ademas el a wordo condena pa paga 
un multa di Afl. 35.000. E suma di Afl. 15.000 cu a wordo tuma den beslag 
cerca dje na inicio di e caso, a wordo declara verbeurd. 
E sospechoso V.P. a wordo condena pa un multa di Afl. 1000 y 120 ora di 
trabao pa comunidad condicional. 


Fiscal di Husticia a exigi anteriormente contra Howell un castigo di prizon 
di 24 luna mas un multa. Contra e sospechoso Van Putten e exigencia tabata 
un castigo di trabao di 200 ora plus 3 luna condicional y un tempo di prueba 
di 3 aña. E forma di procede di Howell tabatin un efecto debilitante riba 
comunidad di Aruba. Corte ta tilde pisa di esaki, sigur tambe pasobra e tabata 
polis pa añanan largo. E hechonan cu a keda comproba contra dje ta 
grave y ta haci daño na e confianza cu e ciudadano mester por tin 
den personanan manera Howell, cu ta ocupa posicionnan 
importante den sociedad. Hopi hende tabata admira 
Howell y tabata tambe depende di dje. En bes 
di sirbi e interesnan di e ciudadano, el a 
haci mal uzo di su posicion como repre- 
sentante di pueblo pa su mes ganashi 
financiero. Ademas e no a duna ningun 
muestra durante tratamento di e 
caso den Corte di ta weita cu loke 
el a haci ta castigabel y malo. Lo 
contrario, e ta indigna cu e tin cu 
para dilanti Hues. 


Ministerio Publico lo sigui actua 
contra corupcion. E ciudadano 
mester por confia den integr- 
idad di politiconan y cu politi- 
conan ta anda cuidadosamente 
cu fondonan publico. Nan mester 
sa cu Ley ta conta pa tur hende y 
cu politiconan corupto ta inacep- 
tabel. Por a compronde cu Howell 
lo apela e caso aki. 


POLITICO HOWELL 
CONDENA NA DOS AÑA 

E 
bloke sindical (SADA, SEPPA, SIMAR, SPA y FTA) no ta 
contra di e prestatiemanagement. E mester yuda eleva 
e eficiencia y productividad di e aparato publico, pero no ta 
sin mas y yega cuminsa kita hende pa loco. E ora mester 
gobierno tabata sincero y na por a sali bisa cu mester baha 
cantidad di trahado den gobierno. 


Segun Edward Maduro, presidente di SADA, a comenta den 


un rueda di prensa diahuebs, segun e concepto actual di e 
prestatiemanagement, por cuminsa kita hende a base ‘wille- 
keur’. Tin hopi director of diensthoofd ta baila segun gobi- 
erno ta toca, pasobra a pone nan politicamente riba 
nan stoel y tin cu cuida nan stoel. Loke e minister bisa e 
director of director pa haci, e ta hacie. Si bisa nan cu nan no 
gusta tal trahado, e mester percura pa dun’e tres negatieve 
oordeel p’e bay. 


Por ehempel un evaluacion negativo pa aña, ta haci cu den 
tres aña, e por wel di coy su cosnan y move. Esey t’e realidad 
y t’e punto dje sindicatonan. Si gobierno no tin pensa di hala 
aden e ley, e ora for di eynan ta bay den un comision tecnico 
y cu regla di wega duidelijk cu e conseho di e comision ta 
‘bindend’, e ora e sindicatonan no tin nada di haci den e 
comision tecnico aki, pasobra ta perdemento di tempo. 


SADA a perde dos aña largo su tempo. Gobierno a gaña nan 
riba un acuerdo cu nan a firma na 2017 y pa dos aña largo 
SADA y su miembronan tabata na liña, pa despues a hinca 
cuchiu den nan lomba. Esey ta loke ta pasando den e ley di 
prestatiemanagement. Gobierno no tabata sincero cu nan. 


D 
espues di un reunion, e bloke sindical (SADA, SPA, SEP- 
PA, FTA y SIMAR) lo bay manda un contesta riba e carta 
di prome minister di dia 20 di maart, unda cu nan lo indica 
nan punto di salida cu tanten cu e ley ta na mesa y ta na vig- 
or, no lo bay sinta den un comision tecnico. Copia di e carta 
lo bay parlamento, aunke no sa si parlamento tin e poder di 
haci algo. 


Segun presidente di SADA, Edward Maduro, tur hende sa 
con parlamento di Aruba ta funciona. Tambe 
un copia lo bay VNO y Secretario di Estado Van Huffelen pa 
nan mira loke ta pasando aworaki, no ta husto p’e trahado. 


Tanto e trahadonan publico como e sindicatonan tin di 
keda pendiente. Den e carta ta bisa Prome Minister cu ta 


dun’e un deadline te dia 30 di maart pa duna un contesta 
positivo. Si dado caso no haya un contesta positivo cu ta 
hala e ley aki aden pa despues bay na mesa, pa despues 
bin cu un comision cu consehonan bindend, e ora lo tuma e 
siguiente pasonan, cu no ta descarta mas accion. Tin accion 
cu lo tuma luga, pero e accion lo subi caya, no ta un punto 
cu mester descarta. Ta un di e accionnan cu kisas lo tuma, 
segun Maduro. 


E asunto cu prome minister a bisa cu no por trek in un ley 
den tres luna, pa motibo cu tin cu bay cas, e ora ta haya cu 
si a bin cu un ley mes cu no ta carga aprobacion di sindicato, 
kisas esey tambe lo ta un bon conclusion cu mester a saca 
afo ora di bin cu e ley, cu ta carga aprobacion di e sindica- 
tonan. 


Edward Maduro (SADA): 


Gobierno no tabata sincero cu e sindicatonan 


Edward Maduro (SADA): 


Gobierno tin te dia 30 di maart pa duna un 
contesta positivo riba Prestatiemanagement 

C 
orte Superior a duna instruccion na Ministerio Publico 
recientemente pa persigui dos agente policial riba so- 
specho di homicidio. Relaciona cu e instruccion aki, Minis- 
terio Publico lo cita e polisnan pa presenta dilanti Hues. E 
caso lo bin dilanti Corte dentro di un tempo. 


E decision di Corte Superior tin di haber cu un keho segun 
articulo 15 di Buki di Procedemento Penal di parti di famia 
di un persona cu a perde su bida despues di a wordo tira pa 
polis riba 28 di september 2020. Landsrecherche a cuminsa 
un investigacion penal esten, for di cual a sali (na opinion di 


Ministerio Publico) cu e polisnan envolvi a actua den defensa 
propio. Siguientemente fiscal di husticia a seponeer e caso. 
Corte Superior a dicidi awor cu e punto di salida mester ta 
semper cu un caso mester wordo en principio hiba dilanti 
Hues si ta trata di sospecho di un hecho castigabel hopi 
grave caminda un persona a fayece. Pues esey ta loke ta bay 
pasa awor cu citacion di e dos polisnan. 
Ministerio Publico ta sigui riba e posicion cu ta trata 
di defensa propio. 


D 
iabierna merdia Minister di Turismo 
y Salud Publico, sr. Dangui Oduber, 
hunto cu Minister di Husticia y Asun- 
tonan Social, sr. Rocco Tjon, a ricibi 
bishita di Heather Dahl, CEO, y Mike 
Ebert, Lead Engineer di e compania In- 
dicio cu ta trahando ariba e aplicacion 
Aruba Happy One Pass. 
E aplicacion aki a wordo crea conhunt- 
amente cu Aruba Tourism Authority, 
SITA y Indicio. E paso aki ta uno inno- 
vativo caminda cu pasaheronan cu 
destino pa Aruba lo por yena e datos 
nan rekeri pa inmigracion prome cu 
nan board nan avion, y asina haya 
nan confirmacion inmediato cu nan 
tin permiso pa aborda nan avion y pa 
drenta Aruba”. 


E obhetivo principal di e “Aruba Happy 
One Pass” ta pa crea un proceso di 
biahe ful digitalisa y mas eficiente pa 
biaha for y pa Aruba. Minister Oduber 
semper a kere den e innovacion y a haci 


esaki como un strategia central den su 
maneho y su vision. 


Minister Dangui Oduber ta sigur cu 
na momento cu esaki keda completa, 
e introduccion caminda por biaha 
cu credencialnan digital lo bay atrae 
mas turista. Esaki tambe lo bay pone 


Aruba como e frontline den innova- 
cion y progreso den henter industria di 
turismo y hospitalidad mientras nos ta 
keda proteha e calidad di e producto 
Aruba. 


Aruba ta un biaha mas trendsetter y 
lider den innovacion mundial. 


Persecucion agentenan policial lo tuma luga 


Minister Dangui Oduber: 


Aruba Happy One Pass ta bay pasa den su “trial period” oficial 

D 
iaranson ultimo Lotto 5 no a conoce ningun ganado cu 
ta pone e jackpot pa awe diasabra tin e suma di 650 mil 
florin. Lotto 5 ta costa solamente 4 florin y bo por combina 
bo 5 numbernan for di 01 te cu 35, si bo no sa cua number- 
nan pa kies, bo ta puntra bo rebendedor pa un loco y asina 


bo ta den wega pa bira e feliz ganado(ra) di e jackpot di 650 
mil florin cu Lotto 5. 


Sorteo di Lotto 5 ta hunga awe diasabra pa 7.45PM y por 
cumpra bo ticket na bo rebendedor faborito of riba Lotto 
Online te cu 7.30PM. 


Lotto, E Loteria di Aruba tin diferente wega, Catochi, Big 4, 
1-OFF, Zodiac, Wega di Number di Korsou di Lotto, Lucky 
3, Multi-X, Lotto di Dia, Lotto 5, Mini Mega y cu su Mega 
Plus y e diferente weganan di Raspa y Gana. Tambe lo por 
hunga Lotto Online door di bishita: www.lottoaruba.com pa 
por registra. Cumprando Lotto bo ta contribui na deporte 
riba nos isla. E meta ta pa organisa loteria, cambia bida di 
su hungadonan y na mes momento inverti den deporte local 
pa medio di donacionnan na e comision di subsidio. 


M 
anera ta conoci, dump na Parkietenbos ta cera desde 
1 di januari 2023. Siguiente pasonan pa dump ta inclui 
pa ‘cap’ e dump y transforma esaki den un parke solar. Si- 
multaneamente Serlimar SG ta tumando pasonan pa hiba un 
maneho financieramente responsabel, mientras diferente 
compania priva ta hunga un rol den yega na un maneho di 
desperdicio riba nivel nacional cu ta hopi mas sostenibel y 
responsabel. Esaki ta parti di e vision di Ministerio di Natu- 
ralesa. 


Cu e ceramento di dump na Parkietenbos, un paso impor- 
tante a wordo tuma pa para e aumento continuo di desper- 
dicio na dump durante decadas. Pa motibo di e desperdicio 
cu ta riba dump caba, Serlimar SG, como beheerder di e 
dump y den deliberacion cu Ministerio di Naturalesa, a haci 
peticion pa un hindervergunning. Ministerio di Naturalesa 
ta considera e paso aki uno responsabel. E proceso pa un 
hindervergunning ta regla den nos Hinderverordening y ta 
inclui un termino di 30 dia pa tur hende por expresa por 
escrito si nan tin desacuerdo cu dunamento di e permiso. E 
anuncio pa cu esaki a wordo haci y a cuminsa desde 23 di 
maart 2023. 


E peticion aki no ta significa cu lo bin un otro dump, ni cu lo 
habri dump bek. E peticion ta relaciona cu e posibel molester 
cu e desperdicio cu tin na e sitio caba, por causa. 


Pa mas informacion tocante e maneho di desperdicio y unda 
pa hiba diferente tipo di desperdicio, bishita trashtocasha- 
ruba.org. 


Minister Ursell Arends: 


Proceso pa un hindervergunning pa 
e desperdicio riba dump a inicia 


Awe ta bo chens di gana 650 mil florin cu Lotto 5 


Sorteo ta awe nochi 

N 
os playanan na San Nicolas ta sigui con- 
oce desaroyonan positivo. Minister di Turis- 
mo y Salud Publico sr. Dangui Oduber ta com- 
parti cu trabounan na proyecto di Baby Beach 
ta avansando den gran forma. Un proyecto hopi 
importante cu ta forma parti di henter e mas- 
terplan cu tin den cuadro di e desaroyo hotelero 
den e area aki. 


Actualmente Fase 2 di e proyecto di Baby Beach 
ta den pleno ehecucion. Por a tuma nota cu 
ya caba e banchinan pa basha t’ey caba pa e 
construccion di e parking lot. Segun informe pa 
otro siman lo bay asfalta esaki. E trapi cu tin na 
Baby Beach tambe ta den su fase di renobacion 
y falta di construi e muraya nobo ainda di e trapi. 
E proyecto di Baby Beach Fase 2 ta acapara un 
area di 6000 m2. 


Tur e proyectonan aki ta bay percura pa eleva 
henter e area rond di e playanan aki teniendo 
na cuenta e importancia di conserva nos natu- 
ralesa, creando asina un desaroyo di embeyece- 
mento di e area na un manera sostenibel. 


Minister Oduber ta contento di mira con e 
proyecto ta desaroyando. Si tur cos sigui segun 
plan, Fase 2 di e proyecto mester wordo entrega 
den luna di april. 
Minister Oduber a demostra cu accionnan 
concreto y cu plannan con ta percurando pa 
upgrade producto Aruba. Manera ta ser bisa: 
“actions speak louder than words”. 


Minister Dangui Oduber: 


Proyecto di baby beach ta kedando cla 

E 
siman aki Minister Madu- 
ro di Finansa a reuni cu De- 
partamento di Finansa pa asina 
repasa e detayenan di locual ta 
bira e prome ‘Voorjaarsnota,’ un 
‘Nota di Comienso di Aña’ den 
cual Parlamento na comienso di 
aña caba ta wordo informa di e 
cambionan den Presupuesto. 


Te cu awor nos conoce un 
‘Najaarsnota,’ un ‘Nota di Fin 
di Aña’ den cual Parlamento 
despues di mita aña ta wordo 
informa di e cambionan den 
Presupuesto. Basa riba e ‘Nota di 
Fin di Aña’ Gobierno ta presenta 
un Presupuesto Supletorio den 
cual ta pidi Parlamento aproba- 
cion pa e cambionan si esaki ta 
necesario. 


Pa duna Parlamento un bista 
mas tempran di e cambionan 
necesario den e Presupuesto 
di Pais Aruba, Minister di 
Finansa ta introduci un ‘Nota 
di Comienso di Aña.’ E Nota aki 
lo keda presenta den e prome 
mita di aña y esaki tambe lo 
por wordo compaña pa un 
Presupuesto Supletorio pa pidi 
Parlamento aprobacion pa e 
cambionan. E ultimo aki ainda 
mester keda dicidi pa Conseho 
di Minister. 


Cu 
introduccion 
di 
un 
‘Voorjaarsnota’ den e ciclo 
presupuestario di nos Pais, 
Gobierno ta brinda Parlamento 
informacion 
presupuestario 
na mas momento den un aña. 
Esaki sigur ta yuda e derecho 
di ‘budgetrecht’ di Parlamento 
di Aruba y ta brinda mas trans- 
parencia na Pueblo riba con e 
fondonan publico ta keda uza 
pa Gobierno. 


Pa prome biaha Minister di Finansa ta bay presenta un ‘Voorjaarsnota’ 


Den cual Parlamento na comienso di aña caba ta wordo informa di cambionan den Presupuesto 

M 
inister di Energia Glenbert Croes hunto cu repre- 
sentantenan di Web, Elmar, Utilities y RDA a biaha 
pa Spaña pa asina concretisa e plannan pa cu e Aruba 
Hydrogen Valley. Minister Croes a indica, basa riba e re- 
unionnan cu lo bay tin, pronto su persona lo duna pueblo 
e bon noticia, cu e proyectonan pa cu esaki lo cuminsa 
wordo ehecuta. Esaki sigur ta di gran beneficio pa pais 
Aruba, mirando cu e plannan aki lo crea oportunidadnan 
grandi pa e mercado laboral. 


Minister Croes a expresa cu unabes e plannan aki wordo 
concretisa, pueblo lo bay sinti e impacto positivo pa loke 
ta e desaroyo energetico, riba e economia di pais Aruba. 
San Nicolas lo para bek riba su pianan, trabounan ta 
wordo crea y contratistanan lo cuminsa labora. Esaki ta 
e motibo pa cu Minister Croes y su delegacion a biaha pa 
Spaña, pa tuma e decisionnan cu mester wordo tuma y 
pa cera acuerdonan cu e gruponan di renombre cu lo ta 
encarga pa impulsa e proyectonan aki pa Aruba. 


Minister di Energia Glenbert Croes ta na Spaña pa 
concretisa plannan relaciona cu e Aruba Hydrogen Valley 

M 
inister Glenbert Croes ta na Spaña den 
cuadro di finalisacion di e proceso pa cu 
concretisacion di e Aruba Hydrogen Valley. 


Hunto cu representantenan di WEB, ELMAR, 
Utilities y RDA, a biaha pa Spaña pa asina concre- 
tisa e plannan pa cu e Aruba Hydrogen Valley. 
Minister Croes a indica, basa riba e reunionnan 
cu lo bay tin, cu pronto su persona lo por duna 
pueblo di Aruba e bon noticia, cu e proyectonan 
pa cu esaki lo por wordo ehecuta. Esaki sigur ta 


Den cuadro di Aruba Hydrogen Valley: 


Minister Glenbert Croes a reuni cu Iberostar hotel di Spaña 


di gran beneficio pa pais Aruba, mirando e oportunidadnan grandi cu e 
proyecto aki lo crea pa e mercado laboral y pa diversificacion economico 
creando un industria nobo pues un pilar nobo pa Aruba. 


E motibo cu di parti di Gobierno di Aruba tin e interes pa reuni cu Iberostar 
ta pa e forma con nan ta transformando nan infrastructura turistico 
completamente riba energia limpi, reciclahe etc., pues un modelo cu ta 
cumpliendo cu sostenibilidad di medio ambiente en general. 


Na mes momento Iberostar ta un di e motornan turistico di e isla Spaño 
Mayorca. Hunto cu Iberostar, e isla aki a transforma y desaroya su mes 
den un ‘Green Hydrogen Island’. Minister Glenbert Croes lo ta biahando 
pa e isla pa por experencia pa su mes con e infrastructura di e isla aki 
a desaroya pa logra bira e prome isla cu ta funciona a base di energia 
limpi, cu ta hidrogeno. Esaki tur den cuadro di realisacion di Aruba 
Hydrogen Valley. 


E delegacion di Aruba a haya un presentacion di Sra. Gloria Fluxa kende 
ta e vice-chairman y chief sustainability officer di e cadena hotelero aki. 


Iberostar a implementa un forma di control por medio di AI (Artificial 
Intelligence) y app (aplicacion) pa controla y maneha diferente forma di 
desperdicio, uzo di coriente, awa cu ta wordo bebi, como tambe e awa 
y cuminda cu ta wordo uza den su hotelnan. Un reunion interesante cu 
a papia di e futuro di Iberostar na Aruba. Iberostar su meta ta pa desa- 
roya un experencia unico pa nan clientenan. 


Iberostar ta enfoca riba turismo sostenibel pa cual a implementa dife- 
rente cambionan den nan hotelnan manera cu ya no tin boter di plastic 
di awa mas. Riba cada piso tin un stacion di awa potabel cu ta uza e 
sistema di ‘reverse osmoses’. Den cada camber 


tin boter di glas cu por uza pa yena na e stacionnan aki. Esaki ta algun 
ehempel ilustra e cambionan cu e cadena hotelero aki a introduci. 


Minister Glenbert Croes na final a gradici pa nan compromiso y e aliansa 
cu Aruba y a ofrece su cooperacion total pa cu nan proyecto na Aruba. 

L O C A T E D A T B U C U T I 
& T A R A B E A C H R E S O R T 


D 
epartamento di Impuesto ta recorda cu 
e fecha final pa entrega e lista colectivo 
di salario (verzamelloonstaat of VZL) y e lista 
colectivo di pago na tercera persona (verza- 
melstaat opgaaf derden of VOD) di aña 2022 
ta 31 di maart 2023. 


Tur doño di trabou of comerciante mester 
entrega e listanan menciona den forma digital 
via e portal ‘BO impuesto’ di Departamento 
di Impuesto. Si un doño di trabou of comer- 
ciante no ta registra como usuario den e 
portal menciona, lo mester haci esaki mas 


Dia 31 di maart 2023 ta e fecha final pa entrega e 
‘verzamelloonstaat’ y ‘verzamelstaat opgaaf derden’ di aña 2022 


lihe posibel. Pa registra como usuario di e portal mester haci un cita via: 
https://www.impuesto.aw/afspraak_maken_met_DIMP Si un usuario no 
ta logra log in den e portal, por manda un e-mail na boi@impuesto.aw of 
yama 522 7437. 


E doño di trabou of comerciante por yena e datonan rekeri den e portal mes 
of por scoge pa upload e file XML cu ta wordo produci door di su programa 
di payroll. Alabes tin e opcion pa uza e MS Excel filenan di Departamento 
di Impuesto cu yama “e-Verzamelloonstaat” y “e-Verzamelstaat Opgaaf 
Derden”. Por baha e filenan aki for di e website di Departamento di Impuesto 
Loonbelasting | Departamento di Impuesto. Ta bon pa tene na cuenta cu 
no ta posibel mas pa entrega un USB-stick of manda e filenan via e-mail. 


Departamento di Impuesto ta conseha tur contribuyente pa cumpli na 
tempo debi cu no ta bay tin prolongacion di termino. Keda sin entrega e 
‘Verzamelloonstaat’ of e ‘Verzamelstaat opgaaf derden’ di aña 2022 lo por 
nifica cu e contribuyente lo por ricibi un cobransa adicional (naheffingsaa- 
nslag) inclui boet di Afl. 10.000 maximo. 


Pa mas informacion tocante verzamelloonstaat y/of verzamelstaat opgaaf 
derden por consulta e website www.impuesto.aw via e siguiente linknan: 
https://www.impuesto.aw/verzamelloonstaat-vzl/ https://www.impuesto. 
aw/verzamelstaat-opgaaf-derden-vod 


D 
iahuebs algo prome cu 3’or di atardi, un 
team di varios unidad di polis tabata pre- 
sente na un cas na Santa Cruz. E cas ta keda 
net den e bocht di Santa Cruz. Por a mira 
como 4 patruya di polis y dos pickup di polis 
para dilanti di e cas. 
  
E motibo di nan bishita no ta conoci, a tuma 
contacto cu Cuerpo Policial cu e vocero poli- 
cial, pero nan tampoco  no por a duna infor- 
macion di e caso aki. 


Team grandi di polis a 
bishita un cas na Santa Cruz 


Diasabra, 25 Maart 2023 
COMUNIDAD 
12 
AWEMainta 


R 
ecientemente Minister Maduro di Finansa a 
haya un presentacion di e analisis cu sr. Ter- 
ence Leonard, experto di Aduana di UNCTAD a 
haci na Departamento di Aduana di Aruba. E re- 
sultado di e analisis ta mustra cu e trabou haci 
na Aduana di Aruba ta uno cu ta score hopi bon 
cerca UNCTAD, cu ta e unidad di Nacionnan Uni 
cu ta yuda Paisnan den desaroyo pa, entre otro, 
facilita comercio. 


Pa un tempo caba Aduana ta trahando cu e 
sistema automatisa di Asycuda y sr. Leonard di 
UNCTAD a bin ta yudando Aduana cu e imple- 
mentacion y traspaso di conocemento relata 
na e sistema aki. Banda di esaki, sr. Leonard a 
haci dos analisis. Uno pa por haya un bista di 
e entrada cu Aduana ta genera pa Pais Aruba, 
y e otro ta un analisis pa evalua e programa 
piloto di ‘Trade Facilitation’ cu ta wordo aplica 
pa Aduana na Aruba. 


Pa locual ta trata e analisis di e entrada produci 
pa Aduana desde aña 2014 pa 2022, por bisa 
cu e cifranan ta mustra cu eficiencia den Cuerpo 
di Aduana a produci mas entrada pa caha di 
Gobierno. E analisis di e programa piloto di ‘Trade 
Facilitation’ tambe tabata tin un bon resultado, 
ya cu e sistema di traha basa riba risico a trece 
un eficiencia grandi cune pa e trabou Aduanero 
y na su turno a pone cu comercio por a haya 
nan carga hopi mas lihe sin cu esaki a afecta 
e entrada pa Pais Aruba. Sr. Leonard a indica 
cu UNCTAD a keda impresiona pa e resultado 
di Aduana di Aruba y lo kier haci uzo di Aruba 
como un ‘best practice’ pa yuda otro paisnan 
den nos region. 


Minister Maduro a gradici sr. Leonard pa tur e 
bon cooperacion cu UNCTAD a bin ta brinda 
Aruba y ta felicita Aduana cu e bon resulta- 
donan aki. E inversionnan cu a wordo haci den 
e sistema di Asycuda y tambe e sistema di traha 
basa riba risico, a cuminsa duna nan fruta. 


Minister Maduro di Finansa ta informa: 


Analisis haci di Aduana su trabounan 
ta score hopi bon cerca UNCTAD 


Eficiencia a trece mas entrada y a facilita comercio 

R 
iba e di dos dia di conferencia di prensa di awa “UN Wa- 
ter Conference” tumando luga na Nacionnan Uni. Pais- 
nan a sigui elabora riba e importancia di awa pa paisnan 
rond mundo. Prome Minister Evelyn Wever - Croes a enfatisa 
cu Aruba ta bendiciona cu bon calidad di awa pa bebe, ac- 
cesibel pa tur hende y cu e ta yuda cu turismo. P’esey e ta 
importante pa para keto y mira kico mester haci pa e sigui 
ta un bendicion. 


Si para keto un rato na e lama rond di nos, por mira cu tin 
diferente riesgo, entre otro cu coralnan y beachnan cual ta 
afecta Aruba su pilar economico. P’esey pa por conserva 


loke tin, tur pais rond mundo mester duna di nan parti. 


Pa Aruba tambe e ta importante cu Prome Minister ta e 
Presidente ex officio di e conferencia cu ta tuma luga. Esaki 
kiermen cu Prome Minister ta guia e conferencia den e asam- 
blea general, trece puntonan dilanti, scucha loke otronan 
tin pa trece dilanti y asina tambe e ta un honor hopi grandi 
poniendo Aruba riba mapa internacional. 


Pa conclui, Prome Minister a resumi bisando cu e conferencia 
ta bayendo bon, y riba e ultimo dia di reunion e compromi- 
sonan lo mester bira mas concreto di kico cada pais ta bay 
haci, pa percura cu awa ta sigui ta un bendicion pa henter 
mundo. 


Premier Evelyn Wever - Croes: 
Riba di dos dia di 
conferencia di awa a 
sigui trata e tema di 
importancia di awa 


Aruba ta bendiciona cu bon calidad di awa pa bebe, 
accesibel pa tur hende y cu e ta yuda cu turismo 


D 
ia 23 di maart 2023 Stichting Rainbow Warriors Core 
a manda un carta pa Vertegenwoordiging van Neder- 
land op Aruba pa haya claridad tocante e participacion di 
asina yama Major Groups and Other Stakeholders di e seis 
isla den Caribe den Reino Hulandes den e First Caribben 
Climate and Energy Conference, anuncia dor di Gobierno 
Hulandes, y programa pa 10-12 mei 2023 na Aruba. 


A puntra alabes Vaste Commissies Tweede Kamer pa 
Economische Zaken en Klimaat, Koninkrijksrelaties y 
Buitenlandse Zaken pa dirigi e pregunta tambe pa Minister 
Jetten di Economische Zaken en Klimaat. 


Pasobra den e comunicado di 
Gobierno di Hulanda riba link: 
h t t p s : / / w w w . r i j k s o v e r h e i d . n l / a k t u e e l / 
nieuws/2023/03/20/nederland-en-aruba-organiseren- 
klimaatconferentie-op-aruba 


Ta pone lo siguiente: 
“Tijdens de klimaattop in Sharm-el-Sheikh (COP27) heeft 
Nederland zich ingezet om de klimaat- en energietran- 
sitie op kleine eilandstaten, zoals die in het Caribisch deel 
van het Koninkrijk te versnellen. Hiertoe heeft Nederland 
zich aangesloten bij initiatieven zoals het Local2030 
Islands Network en het SIDS Lighthouse Initiative. Met de 
Caribbean Climate & Energy Conference op Aruba wil het 
kabinet hierop voortbouwen.” 


Esey ta haci cu mester cumpli cu exigencianan di Nacionnan 
Uni pa participacion di asina yama Major Groups and 
Other Stakeholders (“sociedad civil”) den tanto prepara- 
cion como participacion den e conferencia. 


E conferencia organisa conhuntamente dor di Hulanda y 
Aruba mester duna e sociedad civil di e seis islanan nan 
debido participacion den preparacion pa y participacion 
den e conferencia. 


Carta pa gobierno di Hulanda pa haya claridad tocante 
First Caribbean Climate And Energy Conference na Aruba 

D 
en conexion cu e conferencia di awa na New York, 
Prome Minister a expresa di ta sumamente satis- 
fecho di con e conferencia ta bayendo. Specialmente, 
paso conferencianan asina ta brinda e oportunidad 
pa cada pais trece nan puntonan di preocupacion di- 
lanti y pidi ayudo si ta necesario. 


Prome Minister a splica cu e ta un realidad cu cambio 
climatico ta haciendo daño na henter mundo, y Aruba 
aunke e efectonan no ta grandi, no ta un excepcion. 
Debi na cambionan den clima y mas yobida, e careter- 
anan di Aruba ta wordo afecta y pa cu esaki ta rekeri 
mantencion cual fondo, debi na e situacion financiero, 
Aruba no ta conta cune. Esaki ta un motibo pakico 
e reunionnan organisa pa Nacionnan Uni ta impor- 
tante, paso e ta duna oportunidad na islanan chikito 
manera Aruba pa pidi ayudo na e islanan mas grandi. 


Tambe, Prome Minister a menciona di a wordo invita 
pa hiba palabra na un encuentro, cu e iniciativa di bin 
cu un plan nacional di adaptacion. Esaki ta un plan 
cu ya Ministerio di Asuntonan General y Ministerio 
di Transporte y Naturalesa ta trahando riba dje, pa 
delinea con ta bay inverti den e careteranan, edifi- 
cionan y den mantencion di e coralnan pa asina 
mantene e beachnan na bida. Segun Prome Minister, 
e por a nota si 
cu e paisnan Africano tin un iniciativa, un “AAAP 
project”, cu ta zorg pa financiamento di adapta- 
cionnan na Africa. Esaki ta mustra cu e paisnan 
grandi ta hayando e atencion mientras e isla chiki- 
tonan, cu ta esnan mas vulnerabel ta wordo lubida. 
Pa cu esaki, Prome Minister a haci un apelacion na 
comunidad internacional pa no lubida riba e islanan 
chikito cu tambe tin e retonan grandi aki. 


“Aruba a haci un bunita papel, y pa mi tabata un 
orguyo di por a presenta e declaracion di Reino 
Hulandes pa prome biaha. Pa un minister di Aruba 
tin e oportunidad di hiba un declaracion. di e nivel 
aki, ta un berdadero honor. Cu hopi orguyo, mi a 
hiba e declaracion den nomber di henter reino, pa 
haci un apelacion na tur miembro di Nacionnan Uni, 
cu ta momento pa actua aworaki” Prome Minister a 
expresa. 


Prome Minister Evelyn Wever-Croes: 


Conferencia di awa, organisa pa 
nacionnan uni ta bayendo bon 

D 
iabierna ultimo e ciclistanan di TRI- 
BIKE TEAM a bin oficina di Guardian 
Group pa lansa nan uniform nobo y yama 
danki pa cu e sponsorship di Guardian 
Group. Pa hopi aña Guardian Group ta sos- 
tene e ciclistanan di TRI-BIKE pa nan dis- 
ciplina y pasion. 


Alabes mester bisa cu ciclismo den e ultimo 
añanan a crece y bira sumamente popular 
na Aruba. Mas ainda door di triatlon y care- 
danan di ruta y mountainbike. 


TRI-BIKE TEAM ta existi 28 aña y tin un 
cantidad di mas o menos 50 miembro 
entre edad di 8 pa 82 aña. E team nan 
di mucha/hoben 6-16 aña ta train tur 
diasabra mainta. TRI-BIKE ta organisa 
su propio eventonan, como por ehempel 
TRI-BIKE MTB 3dia consecutivo y 1 a 
2 Competencia durante aña. Ademas e 
miembronan di TRI-BIKE ta participa na 
triatlon, careda di ruta y mountainbike. 
TRI-BIKE ta orguyoso di tin algun campion 
Nacional den nan team como, Loren Muffat- 
Meridol (Junior Women), Paul Cremers 
(Men Elite), Gert van Vliet (Men Master 
C) y Brian van Romondt (Men Master C). 
Den Mountainbike y ciclismo ta reconoce 
e campion nan Nacional den na Jersey cu 
colornan di nos bandera di Aruba. 
Ultimamente 
Loren 
Muffat-Meridol 
a 
participa na un careda Internacional “UCI 
MTB Race” na Puerto Rico bistiendo su 
jersey 
representando 
Aruba-TRI-BIKE 
y Guardian Group. Ademas e tienda di 
TRI-BIKE ta celebrando aki poco siman 30 
aña di existencia na Aruba. 


Di antemano Gerencia y personal di 
Guardian Group kier a felicita Annemarie, 
Gert y Paul pa e exito di nan negoshi y cu 
TRI-BIKE TEAM promoviendo e deporte 
di ciclismo na Aruba. Na tur e ciclistanan 
pabien tambe y corda LIVE EASY den 
trafico. 


Guardian Group ta batisa uniform 
nobo di e ciclistanan di Tri-Bike Aruba 


Diasabra, 25 Maart 2023 
16 
AWEMainta 


Fortaleza Pa Famia 


ESAKI no ta algo pa djis hala atencion, ni tampoco fanatismo, politica of fake news pero ta realidad cu un momento of 
otro nos por haya nos confronta cu ne y si nos no prepara e lo ta doloroso pa nos comunidad. Awor nos tin riba mesa, 
matrimonio di mesun sexo cual un Hues a aproba como ley, pero nos ta ripara cu tin baymento di cassatie y tur hende 
mester spera riba resultado di cassatie. 


Pero tin cosnan mas fastioso y repudiabel ta sosodiendo den paisnan di Union Europeo, cual nos tambe ta forma parti di 
dje, pasobra nos ta Caribe Hulandes, nos ta cay bao di Hulanda y e asunto di matrimonio di mesun sexo a cuminsa aya 
banda. Y awor nan kier pase como ley aki banda, asina e cos ta, e ta un pacto entre nan. Tempo e cos aki a cuminsa tur 
hende a keda keto manera nunca e lo acerca nos frontera. Pero nos tin di realisa cu maldad, no conoce frontera. Tur cos 
tabata bon planea for di masha tempo. 


Awor den varios pais di Union Europeo a pasa un ley di transgender den cual un mucha for di 13 aña por haci peticion 
pa operacion pa cambia su sexo sin aprobacion di su mayornan. Algun di e paisnan ey ta Spaña, UK, Belgica, Francia, 
Dinamarca, etc. Te ainda Hulanda ta wanta na 18 aña. Y aki banda na Latino y Sur America, Argentina, Colombia, Peru a 
aproba e tipo di operacion aki. 


Mescos cu e ley ta vigente den Union Europeo poco, poco e ta bay yega cerca nos pasobra nos no tin di lubida cu e ladron 
ta bini pa horta mata y destrui (Juan 10:10). 


Fin di tur cos ta cerca, p’esey sea cu sano huicio y sobrio cu proposito di por haci oracion(1Pedro 4:7). 


P’esey mira bon con boso ta cana, no manera hende bobo, ma manera hende sabi, haciendo bon uzo di e tempo pasobra 
e dianan ta malo (Efesionan 5:15). 


Solamente Cristo Hesus por scapa nos yiunan, nietonan y hasta nos futuro generacion di e maldad cu ta na caminda, 
pasobra ya nos por a mira con e sistema diabolico aki kier doctrina mucha for di 3 aña na scol, cu perversidad y pasion 
engañoso, pa asina ora nan bira grandi nan ta cla pa rechasa Dios y entrega nan curpa na inmoralidad. 


Nos mester haci tur locual ta posibel pa siña nos muchanan di Cristo pa nos muchanan por acepta Cristo Hesus como 
nan Señor y Salbador, pasobra e tempo di haci wega a pasa, e urgencia pa Cristo den bida di specialmente nos hubentud 
ta asina grandi cu e mester a sosode ayera. 


Asina un di e bagamunderianan aki wordo aproba otro pata di diabel lo presenta, pasobra nos lucha nos ta contra carni 
ni sanger, pero contra principadonan di scuridad, kende nan tin dominio riba e sistema di mundo. 
Imagina bo un ley asina na Parlamento pa wordo aproba, nos ta kere cu e ora ey si tur hende lo ta na rudia buscando Dios, 
su intervencion den e asunto, pasobra esaki ta un asunto hopi doloroso cual lo kibra famia, y yena nos cu inmoralidad. 


P’esey for di awor laga cada famia, cada cas drenta den oracion, pone Cristo Hesus na prome luga, henter famia mester 
entrega nan bida na Cristo Hesus pasobra esey ta e unico defensa cu nos tin, pasobra nos no por conta riba defensa di 
hende, nos mester confia riba e man di Dios. 


Pronto Cristo Hesus lo bin busca Su Pueblo. 
Ta tempo pa cada hogar tin Cristo Hesus na prome luga. 


Sinceramente, Pastor Marcel Balootje 


Urgente: Tin un peligro grandi na caminda, 
y nos pueblo mester di Dios 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curason nos ta 
anuncia fayecimento cristianamente di: 


Maria Emely Boekhoudt 
*15-09-1935 - †18-03-2023 


Yiunan: Maxine y Reynaldo Kock-Croes. 
Eferaldo Croes 
†Cesar Croes 
Roberta y Anthony Palma-Maduro 


Nieto(a)nan stima: Robeon Palma 
Daniela Croes 
Alejandro Croes 


Rumannan: 
†Humphrey Boekhoudt 
†John Simon Quant y famia 
†Victoria Boekhoudt 
†Claudia Roos y famia 
†Carmen Quant 
Donald Boekhoudt 


Subrino y Subrinanan cu ela stima y a stim’e: 
Johny y Evelina Felten-Dania y famia 
Elly y Dirk VanLoon-Felten 
†Alice y John Paljama y famia 
†Frits Felten y famia 
Cherry-Ann Koolman y famia 
Junior Koolman 
Herry y Ilona Koolman- Henriquez 
Diony y Anuschka Boekhoudt 


Iha: Indra Daal 


Anamaria Kock y famia, suegra di Maxine 


Amiga di curason: Lisette Does 


Y tur su famia nan di CasMarie cu a stime hopi 
Nidia Boyè; Mirian deWindt; Lisette Croes; 
Isabella Rojas; Christel Laclè; Ranyilska Dirksz; Gina 
Vrolijk; Sue-Ann Heinze; Maria Werleman; Elisabeth 
Boekhoudt; Yvonne Peterson; Martha Thielman; Trisia 
Montsanto; Maritza Gomes; 
Merydith Richardson; Gyseth Nüesch; Joice Seraus; 
Celeste Koolman; Monica Koolman. 
EPI S&S stagaires Verpleging en Welzijn. 


Amiganan di kas cu a nifika hopi p’e” 
Dita Jansen 
Poppy Monte 
Tatiana Figaroa y famia 
Yesica Leones y famia 
Mary Morris 
Nurys Castro 
Y tur su bisiñanan di Jara Complex 


Demas famia nan: 
Boekhoudt, Quant, Henriquez, Roos, Croes, Palma, 
Maduro, Kock, Felten, Dania, vanLoon, Paljama, 
Koolman, Richardson y Gomes na Corsow, Bertha 
Boekhoudt y famia, Janchi y Chita Boekhoudt y 
famia 


Ta invita pa e acto di despedida cu lo tuma lugar 
diasabra 25 di maart 2023 di 2:00 pa 4:00 pm na 
Aurora Funeral Home, sigi pa e acto di cremacion 
cu lo tuma lugar den seno di famia. 


Nos disculpa si nos por a lubida un of otro famia of 
conocir den nos tristeza. 


María tabata un persona alegre, humilde, y social, 
pesey e la haci un peticion pa tur cu ta bin tuma 
despedida, por tuma e libertad, pa bin manera bo 
ta y den e color cu bo mes ta desea. 


Despues di entiero nos no ta ricibi bishita di 
condolencia na cas. 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece: 


Freddy Boekhoudt 
Cariñosamente yama: “Eddy of Papa” 
*26 maart 1965 - †22 maart 2023 


Na nomber di su: 
Esposa: 
Lisandra Sharine Boekhoudt-Blanco 


Yiunan: 
Jaqueline Boekhoudt y Aldrich Dania 
Edsel Boekhoudt 
Edson Boekhoudt 


Tata: † Dominico Boekhoudt 
Mama: † Theresita Boekhoudt-Rasmijn 


Nietanan Stima: 
Rocheline Boekhoudt 
Angely Dania 


Manera Nieta: Aldriën Dania 


Rumannan: Alicia y Lino Robert 
Magriet y Jani Dirksz 
Roberto Boekhoudt 
Milo Boekhoudt y Mariana Angela 
Ricardo Boekhoudt y Ingrid Carrasquero 
† Gabriel Boekhoudt 
Efigenia Boekhoudt 
Angeline Boekhoudt y Francis Dijkhoff 
Soraida Boekhoudt y Eric Pardo 


Suegro: Juan y Maria Blanco 
Suegra: Filomena Servud y Segundo 
Koolman 


Ihanan: Aaron, Isha y Yabib 


Sobrino(a)nan, primo(a)nan, swa y 
cuñanan, tanta y omonan, comer y comper 
nan, tur su bon coleganan di DOW infra, 
bisiña nan 


Demas famia: 
Boekhoudt, Blanco, Servud, Dania, Koolman, 
Rasmijn, Yarzagaray, Ras, Robert, Dirksz, 
Dijkhoff, Franken, Charles, Navas, Dabian, 
Carrasquero, Pardo, Croes, Kock, de Lange, 
Bennett, Prescott, Maduro, Angela, Arena, 
Marchena, Kelly, Tromp y Guanipa. 


Nos disculpa si nos por a lubida un of otro 
famia of conocir den nos tristeza. 


Acto di entiero lo tuma lugar Diaranson 29 
di Maart 2023 di 2’or pa cu 4’or di atardi na 
Aurora Funeral Home y despues lo sali bai pa 
santana Catolico na Santa Cruz. 


Nos ta lamenta cu despues di entiero nos no 
por ricibi bishita di condolencia na cas. 


Wij willen u bedanken voor de wijze 
waarop wij samen afscheid 
hebben genomen van onze (schoon) 
moeder en oma: 


Ina (Maria Isabel) 
Broekman-Tromp 


Haar overlijden is in het grote gebeuren 
slechts een vleugelslag van een vlinder. 


Maar het heeft bij u allen een 
wervelwind van lieve en meelevende 
reacties losgemaakt. 
Dat heeft ons zeer geraakt en daar zijn 
we door gesterkt. 
Met een lach denken we aan haar 
terug en gaan onze weg zoals zij het 
had gewild, met opgeheven hoofd, vol 
moed en optimisme. 


Joop & Annemieke Broekman 
Danny & Anneke Broekman 
Thom & Eline 
Luc Broekman & Gloria Ramirez-Herrera 
Charlotte & Brandon 
Aruba, 24 maart 2023 


Thank you. 


The Children, Grandchildren & 
Siblings of the Late Roland Tennyson 
Wilson would like to thank each and 
every one who took the time 
to send a card, a WhatsApp 
message and kind expressions of 
sympathy following the passing 
of our beloved Roland. 


Your support during this difficult time 
was very much appreciated and of 
great comfort for the family. 


